CELEX: 62009CN0148
Language: lt
Date: 2009-04-24 00:00:00
Title: Byla C-148/09 P: 2009 m. balandžio 24 d. (faksu — 2009 m. balandžio 22 d. ) Belgijos Karalystės pateiktas apeliacinis skundas dėl 2009 m. vasario 10 d. Pirmosios instancijos teismo (antroji kolegija) priimto sprendimo byloje T-388/03 Deutsche Post AG ir DHL International prieš Europos Bendrijų Komisiją

18.7.2009   
            
            
               LT
            
            
               Europos Sąjungos oficialusis leidinys
            
            
               C 167/3
            
         2009 m. balandžio 24 d. (faksu — 2009 m. balandžio 22 d.) Belgijos Karalystės pateiktas apeliacinis skundas dėl 2009 m. vasario 10 d. Pirmosios instancijos teismo (antroji kolegija) priimto sprendimo byloje T-388/03 Deutsche Post AG ir DHL International prieš Europos Bendrijų Komisiją
   (Byla C-148/09 P)
   2009/C 167/04
   Proceso kalba: vokiečių
   
      Šalys
   
   
      Apeliantė: Belgijos Karalystė, atstovaujama C. Pochet ir T. Materne
   
      Kitos proceso šalys: Deutsche Post AG, DHL International ir Europos Bendrijų Komisija
   
      Apeliantės reikalavimai
   
   
               —
            
            
               Panaikinti 2009 m. vasario 10 d. Europos Bendrijų Pirmosios instancijos teismo sprendimą byloje T-388/03 Deutsche Post AG ir DHL International prieš Europos Bendrijų Komisiją.
            
         
               —
            
            
               Priteisti iš Deutsche Post AG ir DHL International bylinėjimosi išlaidas.
            
         
      Apeliacinio skundo pagrindai ir pagrindiniai argumentai
   
   Savo apeliacinį skundą dėl 2009 m. vasario 10 d. Europos Bendrijų Pirmosios instancijos teismo sprendimo, kuriuo panaikintas 2003 m. liepos 23 d. Komisijos sprendimas, atlikus EB 88 straipsnio 3 dalyje numatytą išankstinę tyrimo procedūrą nereikšti prieštaravimų dėl La Poste kapitalo didinimo, apie kurį paskelbta 2002 m. gruodžio 3 d., ir įvairių priemonių, kurių Belgijos valdžios institucijos ėmėsi La Poste naudai, apeliantė grindžia trimis pagrindais, kuriais siekia, kad būtų panaikintas šis teismo sprendimas.
   Pirmuoju apeliacinio skundo pagrindu apeliantė tvirtina, kad skundžiame sprendime klaidingai aiškinamos procedūrinės valstybės pagalbos nagrinėjimo taisyklės, nes jame tam tikri išankstinės tyrimo procedūros elementai ir kai kurie 2003 m. liepos 23 d. Komisijos sprendimo aspektai laikomi objektyviais ir nuosekliais „rimtų sunkumų“, dėl kurių reikėjo pradėti formalią tyrimo procedūrą pagal EB 88 straipsnio 2 dalį, įrodymais.
   Antruoju apeliacinio skundo pagrindu apeliantė teigia, kad skundžiamame sprendime yra iš dalies nuspręsta dėl 2003 m. liepos 23 d. Komisijos sprendime atlikto vertinimo dėl valstybės pagalbos buvimo ir jos suderinamumo su bendrąja rinka materialaus teisingumo, nes jame atsižvelgiama į ketvirtąjį ir septintąjį ieškinio pagrindus ir jie yra patenkinti, nors turėjo būti pripažinti nepriimtinais, nes ir pačiame skundžiamame sprendime teigiama, kad ieškovė neturėjo teisės pareikšti ieškinio.
   Trečiuoju apeliacinio skundo pagrindu apeliantė nurodo, kad skundžiamas sprendimas pažeidžia teisinio saugumo principą, nes jame teigiama, kad atlikdama 2003 m. liepos 23 d. sprendime esantį vertinimą Komisija neatsižvelgė į 2003 m. liepos 24 d. Teisingumo Teismo sprendime Altmark nurodytą ketvirtąjį, sąnaudų palyginimo su vidutinės gerai valdomos ir pakankamai aprūpintos įmonės sąnaudomis kriterijų, nors tas sprendimas buvo priimtas išnagrinėjus šią bylą (dieną po to, kai Komisija nusprendė nereikšti prieštaravimų dėl planuojamo La Poste kapitalo padidinimo) ir, be to, šis kriterijus iki tol nebuvo įtvirtintas Teisingumo Teismo, Pirmosios instancijos teismo ar Komisijos sprendimų praktikoje.